钦定古今图书集成/明伦汇编/闺媛典/第262卷 > 张汝为妻陈氏
## 钦定古今图书集成/明伦汇编/闺媛典/第262卷 > 张汝为妻陈氏

按《山阴县志》：“陈氏，诸生张汝为妻。汝为蚤世，氏年二
十四，翁姑年迈，忆子，昼夜啼泣。氏收泪承欢，备滫瀡
问寝膳，代供子职，翁姑藉以稍安，闾里称孝。膝下藐
孤，二子一女，氏常五夜一灯，课女纺织，课子读书，机
杼书声，相间不辍，后皆成立。二子焜芳、煜芳俱成进
士。婿商周祚与焜芳崇祯戊辰同榜，焜芳甫登第，即”
具疏请旌，奉旨“建坊。”生受《褕翟》，年七十六终。